Hanselmann var korrekturleser i avisen da Anders Lange stiftet partiet ALP i 1973. Hanselmann stiftet partiets avlegger i Bergen, og organiserte mye av valgkampen før stortingsvalget i 1973. Han var også en av 30 deltakere på det første partilandsmøtet som ble holdt på et pensjonat i Ryfylke i 1974. Selv satt han som rikspolitiker noen år i FrPs storhetstid med 22 mandater (1989–1993). Han satt i Stortingets kommunal- og miljøvernkomité og foreslo allerede i 1990 å nedlegge fylkeskommunene. I 1991 var han delegat til FNs generalforsamling. Han talte for kompromisser i praktisk politikk.